Tarptautinė migracijos organizacija
Tarptautinė migracijos organizacija (TMO; angl. International Organization for Migration, IOM) – JT Sistemos dalis, teikianti paslaugas ir patarimus dėl migracijos vyriausybėms ir migrantams, įskaitant šalies viduje perkeltuosius asmenis, pabėgėlius ir migruojančius darbuotojus. TMO buvo įkurta 1951 m. kaip Tarpvyriausybinis Europos migracijos komitetas (TEKK), kad padėtų perkelti žmones, persikėlusius per Antrąjį pasaulinį karą. 2016 m. ji tapo Jungtinių Tautų agentūra. TMO yra pagrindinė JT agentūra, dirbanti migracijos srityje. TMO skatina humanišką ir tvarkingą migraciją, teikdama paslaugas ir konsultacijas vyriausybėms ir migrantams. TMO dirba keturiose plačiose migracijos valdymo srityse: migracijos ir vystymosi, migracijos palengvinimo, migracijos reguliavimo ir priverstinės migracijos problemų sprendimo. TMO centrinė būstinė yra Ženevoje (Šveicarija). Taip pat yra 20 regioninių biurų ir per 280 vietinių misijų įvairiose pasaulio šalyse. Lietuva, Latvija ir Estija yra tikrosios TMO narės. Lietuva pirmoji iš Baltijos šalių (1998 m. lapkričio 23 d.) tapo tikrąja TMO nare. Vilniaus biuro vadovas Eitvydas Bingelis.